कॉमेडियन कृष्णा अभिषेक और मामा गोविंदा के बीच विवाद सुलझलने का नाम ही नहीं ले रहा है। दोनों के बीच चल रहा आपसी विवाद अब मीडिया में खूब चर्चा में हैं। मामा-भांजे के फैंस ये जानना चाह रहे हैं कि आखिर गोविंदा और कृष्णा के बीच इसकी शुरुआत कहां से हुई। बीते दिनों खबर थी कि कृष्णा ने अपनी पत्नी कश्मीरा से मामा गोविंदा और मामी सुनीता से माफी मांगने की बात कही थी, लेकिन कश्मीरा इस बात के लिए बिल्कुल राजी नहीं हुई। दरअसल, विवाद कश्मीरा के किए गए ट्वीट के बाद शुरू हुआ था, जिसके बाद से मामा-भांजे के रिश्तों में खटास नजर आने लगी। पहले कृष्णा इस झगड़े को सुलझाने की पूरी कोशिश कर रहे थे, लेकिन एक इंट्रव्यू में उन्होंने ये साफ कर दिया कि अब वो भी गोविंदा जी से अपसेट हैं।